4.

Se inserează următoarele articole: „Articolul 11a Excluderea efortul de pescuit desfășurat în anumite zone, la anumite adâncimi sau cu anumite unelte (1) Efortul de pescuit desfășurat de o navă în timpul unei campanii de pescuit poate fi exclus de către statele membre , cu condiția îndeplinirii uneia dintre următoarele condiții: [AM 9] (a) întreaga activitate de pescuit a navei în campania respectivă se desfășoară în afara zonelor de distribuție a codului enumerate în lista menționată la alineatul (2) sau (b) întreaga activitate de pescuit a navei în campania respectivă se desfășoară la o adâncime mai mare de 300 m sau (c) în cursul acestei campanii de pescuit, nava în cauză folosește un singur tip de unealtă reglementată la bord, iar aceasta este inclusă pe lista menționată la alineatul (2). Dacă vasul are alte unelte la bord în timpul campaniei de pescuit, acestea sunt arimate în conformitate cu articolul 47 din Regulamentul (CE) nr. 1224/2009. [AM 10] (2) Pe baza informațiilor furnizate de către statele membre potrivit alineatului (3) și în conformitate cu avizele științifice, Consiliul stabilește o listă a zonelor situate în afara zonelor de distribuție a codului și o listă a uneltelor de pescuit ale căror caracteristici tehnice permit limitarea capturilor de cod la mai puțin de 1,5 % în greutate din totalul capturilor. Odată ce o unealtă sau o zonă supusă spre aprobare de către un stat membru este aprobată, aceasta poate fi folosită de către alte state membre. [AM 11] (3) Statele membre furnizează informațiile de care Comisia are nevoie pentru a evalua dacă o zonă sau o unealtă trebuie să figureze pe lista de zone sau pe lista de unelte de pescuit menționate la alineatul (2). (4) Comisia poate adopta acte de punere în aplicare prin care stabileşte norme detaliate privind formatul și procedura de transmitere către Comisie a informațiilor menționate la alineatul (3). Respectivele acte de punere în aplicare se adoptă în conformitate cu procedura prevăzută la articolul 32. Articolul 11b Ajustarea valorii de referință pentru calcularea efortului de pescuit maxim admisibil (1) Efortul de pescuit menționat la articolul 11a alineatul (1) utilizat la stabilirea valorii de referință menționate la articolul 12 alineatul (2) litera (a) se deduce din valoarea de referință în conformitate cu prezentul articol. (2) Cererile de ajustare a valorii de referință menționate la alineatul (1) trebuie înaintate de către statele membre Comisiei până la data de 31 decembrie a fiecărui an . [AM 12] (3) Valoarea de referință ajustată se utilizează pentru a recalcula nivelul efortului de pescuit maxim admisibil pentru grupul de efort în cauză prin aplicarea ajustărilor procentuale anuale aplicate de la intrarea în vigoare a planului. (4) Excluderea efortului de pescuit menționată la articolul 11a poate fi aplicată grupului de efort pertinent numai după recalcularea efortului de pescuit maxim admisibil în conformitate cu prezentul articol. (5) Comisia poate adopta acte de punere în aplicare prin care stabileşte norme detaliate privind formatul și procedura de transmitere către Comisie a cererilor menționate la alineatul (2). Respectivele acte de punere în aplicare se adoptă în conformitate cu procedura prevăzută la articolul 32. Articolul 11c Excluderea navelor care participă la testări ale activităților de pescuit integral documentate (1) Efortul de pescuit desfășurat de o navă atunci când participă la testări ale activităților de pescuit integral documentate, în cadrul cărora toate capturile de cod, inclusiv capturile aruncate înapoi în mare, se scad din cotă, poate fi exclus de către statele membre din regimul efortului de pescuit. (2) Atunci când se aplică alineatul (1), statele membre trebuie să ajusteze nivelul maxim admisibil al efortului de pescuit stabilit în conformitate cu articolul 12 alineatul (1) pentru grupul de efort vizat . Comisia adoptă acte de punere în aplicare de stabilire de norme detaliate privind ajustarea nivelului maxim admisibil al efortului de pescuit menţionat în prima teza. Actele de punere în aplicare respective se adoptă în temeiul articolului 32 . [AM 13] (3) Statele membre informează Comisia cu privire la orice ajustare a efortului de pescuit maxim admisibil în conformitate cu alineatul (2). Notificarea include detalii privind navele excluse și volumul efortului de pescuit dedus, atât la nivel agregat, cât și la nivelul fiecărei nave. [AM 14] (5) Comisia poate adopta acte de punere în aplicare prin care stabileşte norme detaliate privind formatul și procedura de notificare menționată la alineatul (3). Respectivele acte de punere în aplicare se adoptă în conformitate cu procedura prevăzută la articolul 32. Articolul 11d Măsuri privind excluderile obținute în prealabil [AM 15] Excluderile de la regimul efortului de pescuit care erau deja în vigoare înainte de … (6) continuă să se aplice atât timp cât condițiile în care au fost acordate rămân îndeplinite. Statele membre furnizează anual Comisiei orice informații relevante care să îi permită acesteia să decidă dacă aceste condiții rămân îndeplinite.”[AM 16] (6) A se introduce data intrării în vigoare a prezentului regulament. "